**DĖL INFEKCIJŲ PLITIMĄ RIBOJANČIO REŽIMO NUSTATYMO ŠILALĖS LOPŠELYJE-DARŽELYJE „ŽIOGELIS“**

2020 m. lapkričio 30 d. Nr. DĮV-1087

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos užkrečiamųjų ligų įstatymo 26 straipsnio 3 dalies 1 punktu, Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo 2020 m. lapkričio 6 d. sprendimo Nr. V-2543 „Dėl ikimokyklinio ir priešmokyklinio ugdymo organizavimo būtinųjų sąlygų“ 3.1 papunkčiu, Lietuvos Respublikos Vyriausybės 2020 m. lapkričio 4 d. nutarimu Nr. 1226 „Dėl karantino Lietuvos Respublikos teritorijose paskelbimo“, atsižvelgdamas į Nacionalinio visuomenės sveikatos centro prie Sveikatos apsaugos ministerijos Tauragės departamento Šilalės skyriaus 2020 m. lapkričio 29 d. raštą Nr. (7-21 1.9E) 2-114646 „Dėl Šilalės lopšelio-darželio „Žiogelis“ vaikų ugdymo grupės „Naminukai“:

1. N u s t a t a u infekcijų plitimą ribojantį režimą Šilalės lopšelio-darželio „Žiogelis“ ikimokyklinio ugdymo grupėje „Naminukai“ nuo 2020 m. lapkričio 30 d. iki 2020 m. gruodžio 6 d.

2. S u s t a b d a u Šilalės lopšelio-darželio „Žiogelis“ ikimokyklinio ugdymo grupės „Naminukai“ veiklą.

3. P a v e d u Šilalės lopšelio-darželio „Žiogelis“ direktoriui:

3.1. esant tėvų pageidavimui, ikimokyklinio ugdymo grupės „Naminukai“ vaikų ugdymą organizuoti nuotoliniu būdu;

3.2. pažymėti Mokinių registre infekcijų plitimą ribojančio režimo įvedimo įstaigoje faktą ir laikotarpį ir pateikti informaciją Lietuvos Respublikos švietimo, mokslo ir sporto ministerijos sukurtoje duomenų bazėje.

4. N u r o d a u:

4.1. įsakymą paskelbti Šilalės rajono savivaldybės interneto svetainėje [www.silale.lt](http://www.silale.lt), Šilalės lopšelio-darželio „Žiogelis“ interneto svetainėje [www.silalesdarzelis.lt](http://www.silalesdarzelis.lt) ir Teisės aktų registre.

4.2. įsakymo internetinę nuorodą išsiųsti Lietuvos Respublikos švietimo, mokslo ir sporto ministerijos Švietimo kokybės ir regioninės politikos departamento Regioninės politikos analizės skyriui elektroninio pašto adresu [asta.paliokaite@smm.lt](mailto:asta.paliokaite@smm.lt).

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka per vieną mėnesį nuo šio įsakymo paskelbimo dienos Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) arba Lietuvos administracinės ginčų komisijos Klaipėdos apygardos skyriui (H. Manto g. 37, 92236 Klaipėda).

Administracijos direktorius Valdemaras Jasevičius